cyanic-selkie/wikianc huggingface dataset:
Ջոզեֆ Քուին
Ջոզեֆ Քուինը բրիտանացի դերասան է։ Նա բրիտանական հեռուստատեսությամբ հանդես է եկել « Դիքենսյան » (2016), և «Հովարդս- Էնդ» (2017) մինի սերիալներում, ինչպես նաև «Եկատերինա Մեծ» ֆիլմում (2019)։ 2022 թվականին նա կատարեց Էդդի Մանսենի դերը Տարօրինակ դեպքեր սերիալի 4 -րդ եթերաշրջանում։
Վաղ կյանք
Քուինը ծնվել և մեծացել է Հարավային Լոնդոնում։  Նա սովորել է Էմանուել դպրոցում՝ 2007-ից 2012 թվականներին ։ դպրոցն ավարտելուց հետո նա հաճախել է  Լոնդոնի երաժշտության և դրամատիկական արվեստի ակադեմիա, որն ավարտել է 2015 թվականին
Կարիերա
Դպրոցից հետո նա ստացավ Արթուր Հավիշեմի գլխավոր դերը BBC One-ի Դիքենսյան սերիալում։  Հետագա տարիներին նա խաղացել է լոնդոնյան բեմերում՝ Ազգային թատրոնում և Օֆ Ուեսթ Էնդում ։ Նա նկարահանվել է 2017 թվականին չորս մասից բաղկացած Հովարդս-Էնդ սերիալում որպես Լեոնարդ Բասթ։ Նույն թվականին նա մասնակցեց HBO- ի «Գահերի խաղը» սերիալի 7-րդ եթերաշրջանի նկարահանումներին որպես Քոներ՝ Սթարքերի զինվոր։
2022 թվականին նա մարմնավորել է Էդդի Մանսենին « Տարօրինակ դեպքեր » սերիալի 4-րդ եթերաշրջանում ։
Ծանոթագրություններ
Կատեգորիա:Ապրող անձինք Կատեգորիա:Անգլիացի դերասաններ Կատեգորիա:Լոնդոն քաղաքում ծնվածներ Կատեգորիա:21-րդ դարի բրիտանացի դերասաններ Կատեգորիա:Բրիտանացի հեռուստատեսային դերասաններ Կատեգորիա:Բրիտանացի կինոդերասաններ Կատեգորիա:21-րդ դարի դերասաններ
Համբույրի համաշխարհային օր
Համբույրի համաշխարհային օր (World Kiss Day կամ World Kissing Day), ոչ պաշտոնական տոն, որը նշվում է ամեն տարի՝ հուլիսի 6-ին ։ Ծագել է Մեծ Բրիտանիայում և տարածվել աշխարհում 2000-ական թվականների սկզբին ։
Պատմություն
Համբույրի համաշխարհային օրվա հայրենիքը համարվում է Մեծ Բրիտանիան։ Հենց Ալբիոնի ափերին 19-րդ դարում գտան, որ համբույրը` որպես սիրո դրսևորման ձև, արժանի է ունենալու իր տոնը ։
Որպես Համբույրի համաշխարհային օր նշվում է ևս մեկ օր՝ փետրվարի 13-ը, որը կազմում է Վալենտինի շաբաթվա մաս ։
Արտաքին հղումներ
Կատեգորիա:Ոչ պաշտոնական տոներ Կատեգորիա:Համբույր
Տյուշինո (գյուղ, Կարդիմովսկի շրջան)
Տյուշինո (Тюшино), գյուղ Ռուսաստանի Սմոլենսկի մարզի Կարդիմովսկի շրջանի կազմում։
Բնակչությունը 2007 թվականին գրանցված տվյալներով կազմում էր 462 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Կարդիմովսկի շրջանի բնակավայրեր
Սևլճյան երկարաբեղիկ
Սևլճյան երկարաբեղիկ, երկարաբեղիկների ընտանիքին պատկանող միջատ։ Գրանցված է Հայաստանի Հանրապետության Կարմիր գրքում։
Նկարագրություն
10,2-15 մմ երկարությամբ, բավականին ձգված, սև մարմնով, առանց զոլերի ծածկույթով, գրեթե հավասարաչափ, խիտ, բաց մոխրագույն կամ թավշյաարծաթագույն վերնաթևերով ոչ մեծ չափի բզեզ է։ Վերնաթևերն առաջնամեջքից փոքր-ինչ լայն են, նեղ ձվաձև, էգինը՝ ավելի լայն, քան արուինը ։
Տարածվածություն
Համարվում է Հայաստանի էնդեմիկ։ Հայաստանում հայտնի է Սև լճի շրջակայքից` Գորիս քաղաքից դեպի հյուսիս (Սյունիքի մարզ) ։
Էկոլոգիա
Սևլճյան երկարաբեղիկն ապրում է ծովի մակարդակից 2650-3000 մ բարձրությունների վրա՝ ալպյան մարգագետիններում։
Բզեզները գետնին սողում են ցերեկը` մայիսի վերջից մինչև հուլիսի կեսերը, առանձին անհատներ` մինչև օգոստոսի սկիզբը։ Զարգացումը ընթանում է հողում ։
Պահպանություն
Ծայրահեղ սահմանափակ արեալով տեսակ է։ Բնության պահպանության միջազգային միության Կարմիր ցուցակի չափորոշիչներով գնահատվում է որպես կրիտիկական վիճակում գտնվող տեսակ։
Թվաքանակը բարձր չէ, թվաքանակի փոփոխության միտումները անհայտ են։
Վտանգման հիմնական գործոննեն են սնասունների չկարգավորված արածեցման պատճառով տեղի ունեցող էկոհամակարգերի դեգրադացումը, կլիմայի կանխատեսվող փոփոխությունների հետևանքով տեղի ունեցող ալպյան գոտու սահմանների լանջն ի վեր տեղաշարժմամբ պայմանավորված աճելավայրերի կրճատումը։
Տեսակի տարածման վայրերում գտնվող «Սև լիճ» արգելավայրը գործնականապես չի ընդգրկում տեսակի բիոտոպերը։
Պահպանության միջոցառումներ չեն իրականացվում ։
Գաբդուլլա Տուկայի հուշարձան (Մոսկվա)
Գաբդուլլա Տուկայի հուշարձան (Памятник Габдулле Тукаю, Габдулла Тукай һәйкәле), հուշարձան Ռուսաստանի Դաշնության մայրաքաղաք Մոսկվայում, որը նվիրված է թաթար ժողովրդական բանաստեղծ, գրական քննադատ, հրապարակագիր, հասարակական գործիչ և թարգմանիչ Գաբդուլլա Տուկային (Թուքայ)։ Տեղադրվել է Նովոկուզնեցկայա փողոցի և Մալի Տատարսկի նրբանցքի հատման վայրում։
Պատմություն
Հուշարձանը տեղադրվել է Գաբդուլլա Տուկայի 125-ամյակին նվիրված միջոցառումների ծրագրի շրջանակներում։ Մոսկվայում Գաբդուլլա Տուկայի հուշարձանը տեղադրելու մասին հրամանը ստորագրվել է Մոսկվայի քաղաքային դումայի կողմից 2005 թվականի մարտին, երբ տոնվում էր Կազան քաղաքի հազարամյակը։ Այդ ժամանակ էլ ընտրվել է հուշարձանի տեղադրելու վայրը Թաթարական արվարձանում։ Սակայն այդ փուլում աշխատանքը կանգ է առել և վերսկսվել է միայն 6 տարի անց՝ 2011 թվականի մարտին, երբ Մոսկվայի քաղաքապետ Սերգեյ Սոբյանինը և Թաթարստանի Հանրապետության նախագահ Ռուստամ Միննիխանովը ստորագրեցին համաձայնագիր՝ Թաթարստանի Հանրապետության և Մոսկվայի միջև առևտրատնտեսական, գիտատեխնիկական և սոցիալ-մշակութային համագործակցության մասին։
Հուշարձանը պատրաստվել է սեղմ ժամկետներում՝ ապրիլի 4-25-ին, բազմաթիվ մարդկանց և կազմակերպությունների ներկայացուցիչների մասնակցությամբ։ Աշխատանքներն օր ու գիշեր վարել է ստորգետնյա աշխատանքների մասնագիտացված վարչությունը և ավարտել է հուշարձանի բացումից մեկ օր առաջ։
Նկարագրություն
Բրոնզե հուշարձանը պատկերում է գրանիտե պատվանդանի վրա նստած բանաստեղծին։ Զարդատախտակին արված է պարզ մակագրություն.
Հուշարձանի հեղինակը Ռուսաստանի վաստակավոր նկարիչ Սալավատ Շչերբակովն է։ Հուշարձանը նվեր է Մոսկվային Թաթարստանի Հանրապետության կառավարության կողմից։
Բացում
2011 թվականի ապրիլի 26-ին կայացած բացման հանդիսավոր արարողությանը պաշտոնատար անձանցից մասնակցել են Թաթարստանի Հանրապետության Պետխորհրդի նախագահ Ֆարիդ Մուխամետշինը, Մոսկվայի դումայի նախագահ Վլադիմիր Պլատոնովը, Ռուսաստանի մուֆթիների խորհրդի նախագահ Ռավիլ Գայնուտդինը և այլք, ինչպես նաև Ռուսաստանի Դաշնության ավելի քան 10 սուբյեկտների ներկայացուցիչներ, դեսպաններ, ավելի քան 10 երկրների դեսպանությունների ներկայացուցիչներ և Մոսկվայում բնակվող մի քանի հարյուր թաթարներ։
Աղբյուրներ
Կատեգորիա:Հուշարձաններ այբբենական կարգով Կատեգորիա:Մոսկվայի հուշարձաններ Կատեգորիա:2011 հիմնադրումներ Ռուսաստանում
(6627) 1981 FT
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Զդենկա Վավրովայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գրիգոր Բաղրամյան
Գրիգոր Ալեքսանդրի Բաղրամյան, հայ խորհրդային ինժեներ–հիդրոտեխնիկ։ Տեխնիկական գիտությունների դոկտոր (1972 թվական)։ ՀԽՍՀ վաստակավոր իռիգատոր (1963):
Կենսագրություն
Ավարտել է Երևանի պոլիտեխնիկական ինստիտուտը (1939 թվականին)։ 1954 թվականից ՀԽՍՀ մելիորացիայի և ջրային տնտեսության նախարար։ ՀԿԿ ԿԿ անդամ (1960 թվականից)։ Աշխատությունները վերաբերում են ՀԽՍՀ հիդրոտեխնիկական կառույցների, հողերի մելիորացիայի, ջրային ռեսուրսների (այդ թվում ստորերկրյա ջրերի) օգտագործման, իռիգացիայի ու գյուղատնտային պատմության տարբեր հարցերին։ ՀԽՍՀ 4-րդ, 6-րդ, 7-րդ, 8-րդ գումարումների Գերագույն խորհրդի դեպուտատ։
Պարգևներ
Պարգևատրվել է Լենինի, Հոկտեմբերյան հեղափոխության, Աշխատանքային կարմիր դրոշի, լեհական «Քաջերի խաչ» շքանշաններով։
Ծանոթագրություններ
Կատեգորիա:Տեխնիկական գիտությունների դոկտորներ Կատեգորիա:Հայ ճարտարագետներ Կատեգորիա:ԽՄԿԿ անդամներ Կատեգորիա:«Մարտական ծառայությունների համար» մեդալով պարգևատրվածներ
Միկի Ռունի
Միկի Ռունի (Mickey Rooney, իրական անունը՝ Ջոզեֆ Յուլ կրտսեր (Joseph Yule, Jr.), ), ամերիկացի դերասան, որը մինչև Երկրորդ համաշխարհային պատերազմը հաջողությամբ մշակել էր աշխույժ, հնարամիտ անչափահասի կերպար։ Չորս անգամ առաջադրվել է «Օսկարի» և երկու անգամ (1938 ու 1983 թվականներին) ստացել այն՝ կինոյի զարգացման գործում հատուկ ներդրման համար։ Գրանցվել Է Գինեսի ռեկորդների գրքում՝ որպես դերասանական գործունեության տևողության ռեկորդակիր։
Վաղ կյանք
Մինչև 1932 թվականը, երբ նա իր համար ընտրել է Ռունի ազգանունը, Միկի Մաքգուայր բեմական անվան ներքո հասցրել է խաղալ քիչ եկամտով մոտ հիսուն կատակերգություններում։ 1935 թվականին նկարահանվել է ռեժիսոր Մաքս Ռայնհարդի «Միջամառային գիշերվա երազ» էկրանավորումում և խաղացել փերի Պեկի դերը։ Նրա այս աշխատանքը չափանիշ է դարձել հետագա սերունդների անչափահաս դերասանների համար։
1930-ական թվականների վերջին Ռունին դարձել է ամենաշահութաբեր ֆիլմերի «արքաներից» մեկը՝ Ջուդի Գառլենդի մյուզիքլներում նկարահանումները փոխարինելով գյուղացի պատանի Էնդի Հարդիի դերակատարմամբ, որը Ամերիկայի գավառներում ներկայանում էր կյանքի բազմաթիվ գերզգայուն կատակերգություններով։ Ռունին չափահաս դառնալուց անմիջապես հետո ամուսնացել է Ավա Գարդների հետ (ընդհանուր առմամբ, ամուսնացած է եղել ութ անգամ)։ Այդ ժամանակ էլ նրան հատուկ «Օսկար» է շնորհվել՝ «կինոէկրան պատանեկության ոգին ներմուծելու և, որպես անչափահասների դերակատար, այլ դերասանների համար բարձր նշաձողի սահմանման համար»։
Երկրորդ համաշխարհային պատերազմի ժամանակ զորակոչվել է ռազմաճակատ, և պատերազմի ավարտից հետո չի կարողացել վերադարձնել նախկին հաջողությունը, քանի որ այլևս չէր կարող անչափահասների դերեր խաղալ։ Նրա վերջին շահութաբեր հաղթանակը «Ազգային թավիշ» (1944) ֆիլմն էր էլիզաբեթ Թեյլորի հետ։ Սեփական ստուդիա ստեղծելու փորձը Ռունիին հանգեցրել է սննկացման։ Նա պարտքեր վճարելու համար համաձայնել է խաղալ ցանկացած դեր, նկարահանվել է հեռուստատեսությունում, 1979 թվականից հանդես է եկել Բրոդվեյում։ Հատկապես հեռուստատեսային աշխատանքների համար արժանացել է «Էմմի» և «Ոսկե գլոբուս» մրցանակների։
1980-ական թվականներին ծերացող դերասանը քրիստոնեություն է ընդունել, որի մասին հանրությանը պատմել է 1991 թվականի ինքնակենսագրականում։
Հետպատերազմյան շրջանում նրա մասնակցությամբ առավել նշանավոր ֆիլմերն են՝ «Նախաճաշ Թիֆանիի մոտ» (1961), «Սա խենթ, խենթ, խենթ, խենթ աշխարհ է» (1963), «Երեխա։ Խոզուկը քաղաքում» (1998) և «Գիշերը թանգարանում» (2006)։
Միկի Ռունին մահացել է Կալիֆոռնիա նահանգի Լոս Անջելեսի Հյուսիսային Հոլիվուդում գտնվող իր տանը՝ ընտանիքի շուրջը, 2014 թվականի ապրիլի 6-ին՝ 93 տարեկան հասակում  ։
Արտաքին հղումներ
Կատեգորիա:Ամերիկացի հեռուստատեսային դերասաններ Կատեգորիա:Ամերիկացի կինոդերասաններ Կատեգորիա:Հոլիվուդյան փառքի ծառուղի Կատեգորիա:«Էմմի» մրցանակի դափնեկիրներ Կատեգորիա:Ամերիկացի կատակերգուներ Կատեգորիա:Ամերիկացի հեռուստապրոդյուսերներ Կատեգորիա:Օսկարակիրներ Կատեգորիա:Գինեսի գրքի ռեկորդակիրներ Կատեգորիա:«Երիտասարդ դերասան» մրցանակի դափնեկիրներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Ամերիկացի երգիչներ Կատեգորիա:Ամերիկացի կինոպրոդյուսերներ Կատեգորիա:Ամերիկացի տղամարդ թատերական դերասաններ Կատեգորիա:Ամերիկացի սցենարիստներ Կատեգորիա:Ամերիկացի վիպասաններ Կատեգորիա:20-րդ դարի ամերիկացի վիպասաններ Կատեգորիա:Ամերիկացի տղամարդ վիպասաններ Կատեգորիա:Ամերիկացի կինոռեժիսորներ Կատեգորիա:Ամերիկացի հեռուստատեսային դեմքեր Կատեգորիա:Ամերիկացի հնչյունավորողներ Կատեգորիա:Բեմական կեղծանուններ Կատեգորիա:Ամերիկացի տղա երեխա դերասաններ Կատեգորիա:Բրոնզե աստղի մեդալակիրներ (ԱՄՆ)
Ավանիկ
Ավանիկ, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում ։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Առավոտյան փառքի լիճ
Առավոտյան փառքի լիճ (Morning Glory Pool), հիդրոթերմալ հանքավայր, որը գտնվում է ԱՄՆ-ի Ելոուսթուն ազգային պարկում։
Պտտմություն
Լիճն իր անվանումը ստացել է իր ձևի շնորհիվ 1883 թվականին։ Լիճն այդպես է անվանել ազգային պարկի գլխավոր հսկիչի օգնականի՝ Չարլզ Մակգոուենի կինը՝ լիճը նմանեցնելով պատատուկ ծաղկին, որն ԱՄՆ-ում անվանում են «առավոտյան փառք» կամ «առավոտյան ճաճանչ»։ 1889 թվականից այս անվանումը գործածության մեջ մտավ ծառայողների և պարկի այցելուների կողմից ։
Երկրաբանություն
Լճի ջրի գույնը պայմանավորված է հսկայական քանակի միկրոօրգանիզմների զարգացման հետ։ Լիճը պարբերաբար ժայթքել է որպես գեյզեր տարածաշրջանում սեյսմիկ ակտիվության բարձրացման կամ երկրաշարժերի ժամանակ։ Այժմ լճի վրա առավել մեծ ազդեցություն ունեն մարդածին գործոնները։
Արտաքին հղումներ
Официальный сайт национального парка Йеллоустон (англ.)
Կատեգորիա:ԱՄՆ-ի լճեր Կատեգորիա:Հյուսիսային Ամերիկայի լճեր
Պաենաստի
Պաենաստի (Paenasti), գյուղ Էստոնիայի Վիլյանդիմաա նահանգի Կիո շրջանում։
2011 թվականի տվյալներով գյուղում բնակվում էր 31 մարդ։
Արտաքին հղումներ
Կատեգորիա:Էստոնիայի Վիլյանդիմաա նահանգի Կիո շրջանի բնակավայրեր Կատեգորիա:Էստոնիայի գյուղեր
Կառնատակա
Կառնատակա (ಕರ್ನಾಟಕ, Karnataka), նահանգ Հնդկաստանում, Հնդստան թերակղզու հարավ-արևմուտքում՝ Արաբական ծովի ափին։ Տարածությունը 191.8 հազար կմ² է։ Բնակչության մեծ մասը կաննարաներ են։ Վարչական կենտրոնը Բանգալոր քաղաքն է։
Մալախովո (գյուղ, Բերեզանկայի շրջան)
Մալախովո (Малахове), գյուղ Ուկրաինայի Նիկոլաևի մարզի Բերեզանկայի շրջանում։
2001 թվականի տվյալներով Մալախովո գյուղում բնակվում էր 322 մարդ։ Բնակավայրը զբաղեցնում է 0,402 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բերեզանկայի շրջանի բնակավայրեր Կատեգորիա:Ուկրաինայի գյուղեր
Ստանցիյա Կատին (գյուղ, Սմոլենսկի շրջան)
Ստանցիյա Կատին (Станция Катынь), գյուղ Ռուսաստանի Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 100 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Սմոլենսկի շրջանի բնակավայրեր
Չերչիլի կղզին
«Չերչիլի կղզին» (Churchill's Island, La Forteresse de Churchill ), 1941 թվականի քարոզչական ֆիլմ, որը ժամանակագրական առումով ներկայացնում է Մեծ Բրիտանիայի պաշտպանությունը Երկրորդ համաշխարհային պատերազմի տարիներին։ Ֆիլմը ռեժիսորը Սթյուարտ Լեգն է, որպես պրոդյուսեր հանդես է եկել Կանադայի ազգային կինոնկարի խորհուրդը (NFB) Կանադայի կառավարության Տեղեկատվության ղեկավարման համար։
Համառոտ սյուժե
«Չերչիլի կղզին» նկարագրում է ռազմական և քաղաքացիական այն տարրերը, որոնք ներգրավված էին Բրիտանիայի ճակատամարտում։ Թագավորական օդուժը Լյուֆտվաֆեի պատմական ճակատամարտում կարողացել է իրենը դարձնել երկնքի վերահսկողությունը, իսկ Թագավորական նավատորմը վերահսկում էր կղզու շրջակայքի ծովային գոտիները։ Պատերազմի մյուս կողմերը, որոնք պատկերված են, ներառում են բրիտանական ծովափնյա պաշտպանությունը, մեխանիզացված հեծելազորի հիմնումը, առևտրական նավաստիների դերը և Դյունկերկի տարհանումից հետո քայքայված բրիտանական զորքերի վերազինումը։
Արտադրություն
Կանադայի ազգային կինոնկարի խորհուրդը (NFB) սկզբնապես արտադրել է այն «Canada Carries On» վավերագրական կարճամետրաժ ֆիլմերի շարքի համար, ինչը միջազգայնորեն թողարկվել է «Աշխարհը շարժման մեջ» շարքում ։ NFB-ի շարքին բնորոշ ձևով «Չերչիլի կղզին» մեծապես կախված է կինխրոնիկայի կինոժապավենի երկարությանը։ Իրադարձությունների բրիտանական ընթացքը Բրիտանիայի տեղեկատվության նախարարությունից էին։ Թատրոնի դերասան Լորն Գրինի (մականունը՝ «Ճակատագրի ձայն») խորը բարիտոնային ձայնով ներկայացվում է պատմությունը։
Ընդունելություն
«Չերչիլի կղզին» թողարկվել է 35 մմ-ով թատերական շուկայի համար։ Հաջորդականության յուրաքանչյուր ֆիլմ ցուցադրվել է վեցամսյա ժամանակահատվածում Կանադայի շուրջ 800 թատրոններում՝ որպես կարճամետրաժների կամ կինոխրոնիկաների հատվածների մաս։ NFB-ը պայմանավորվածություն է ձեռք բերել Թատրոնների հայտնի խաղացողների հետ՝ երաշխավորելու, որ կանադացիները երկրի ծայրից ծայր կարող են տեսնել դրանք (հետագայում Columbia Pictures-ի տարածմամբ) ։
Վեցամսյա թատերական շրջագայությունից հետո յուրաքանչյու կինոնկար 16 մմ-ով հասանելի է դարձել դպրոցների, գրադարանների, եկեղեցիների և գործարանների համար՝ երկարաձգելով այդ ֆիլմերի «կյանքը» ևս մեկ կամ երկու տարի։ Դրանք հասանելի են դարձել նաև կինոյի գրադարանների համար, որոնք գործում էին համալսարանական և մարզային իշխանությունների կողմից։ Մինչև 1959 թվականին շարքը չեղարկումը նկարահանվել է ավելի քան 199 ֆիլմ։
Նվաճումներ
«Չերչիլի կղզին» ստացել է առաջին «Օսկարը»՝ «Լավագույն վավերագրական կարճամետրաժ ֆիլմ» անվանակարգում, պարգևատրվել է 1942 թվականին Ամերիկյան կինոկադեմիայի 14-րդ մրցանակաբաշխության ժամանակ ։ Այն իրենից ներկայացնում էր նաև NFB-ի առաջին «Օսկարը», որը ստեղծվել էր 1939 թվականից ընդամենը երկու տարի առաջ։
Պահպանում
Կինոակադեմիայի արխիվը պահպանել է «Չերչիլի կղզին» 2005 թվականին ։
Ժենևև Բյուժո
Կենսագրություն
1962 թվականից խաղացել է թատրոնում, ապա ռադիոյում և հեռուստատեսությունում, միաժամանակ հանդես է եկել կինոյում։ Նրա բեկումնային դերը Ալեն Ռենեի «Պատերազմն ավարտված է» ֆիլմն է, որտեղ նրա գործընկերն էր Իվ Մոնտանը։ Հաջողությունների փնտրտուքով Բյուժոն տեղափոխվել է Ֆրանսիա, որտեղ աշխատել է այնպիսի ռեժիսորների հետ, ինչպիսիք են Ֆիլիպ դե Բրոկան և Լուի Մալը։
Չերչիլի կղզին
Արտաքին հղումներ
Կատեգորիա:Կանադական ֆիլմեր Կատեգորիա:1941 ֆիլմեր Կատեգորիա:Անգլերեն ֆիլմեր Կատեգորիա:Կարճամետրաժ ֆիլմեր Կատեգորիա:Վավերագրական ֆիլմեր Կատեգորիա:Սև-սպիտակ ֆիլմեր Կատեգորիա:Քարոզչական ֆիլմեր Կատեգորիա:Ֆիլմեր Երկրորդ համաշխարհային պատերազմի մասին Կատեգորիա:Ֆիլմեր, որոնց գործողությունները տեղի են ունենում 1940-ականներին
Ժենևև Բյուժո
Կենսագրություն
Վերադառնալով Կանադա՝ դերասանուհին ամուսնացել է ռեժիսոր Փոլ Էլմոնդի հետ՝ հետագայում նկարահանվելով նրա մի քանի կինոնկարներում, սակայն 1973 թվականին զույգը բաժանվել է։
Ժենևև Բյուժոյի առավել հայտնի դերասանական աշխատանքը դարձել է թագուհի Աննա Բոլեյնի դերը Չարլզ Ջերոտի «Աննայի հազար օրը» պատմական ֆիլմում, որի համար նա ստացել է մի քանի պարգև։
Ներկայում Բյուժոն բնակվում է Կալիֆոռնիայի Մալիբու քաղաքում։ Շարունակում է կարիերան կինոյում։
Մրցանակներ և անվանակարգեր
Ամբողջական ցանկը ներկայացված է IMDB կայքում ։
Արտաքին հղումներ
Կատեգորիա:Կանադացի դերասանուհիներ Կատեգորիա:Կանադացի կինոդերասանուհիներ Կատեգորիա:«Ոսկե գլոբուս» մրցանակի դափնեկիրներ Կատեգորիա:Կանադացի հեռուստատեսային դերասանուհիներ Կատեգորիա:Դերասանուհիներ այբբենական կարգով Կատեգորիա:20-րդ դարի դերասանուհիներ Կատեգորիա:21-րդ դարի դերասանուհիներ Կատեգորիա:Ամերիկացի հեռուստատեսային դերասանուհիներ
Տյուպինա-Նիվա
Տյուպինա-Նիվա (Тюпина-Нива), գյուղ Ռուսաստանի Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 66 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Վլադիսլովաս Իոնայտիս
Վլադիսլովաս Իոնայտիս (Владисловас Владисловович Ионайтис, ), խորհրդային և ռուս դիվանագետ։ Արտակարգ և լիազոր դեսպան (2013 թվականի հունիսի 13) ։
Կենսագրություն
1963 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը և 1979 թվականին ԽՍՀՄ արտաքին գործերի նախարարության բարձրագույն դիվանագիտական դպրոցը։ Տիրապետում է ֆրանսերենին, վիետնամերենին և անգլերենին։
1963 թվականից զբաղվում է դիվանագիտական գործունեությամբ։
Անձնական կյանք
Ամուսնացած է։
Արտաքին հղումներ
Կատեգորիա:Դիվանագետներ այբբենական կարգով Կատեգորիա:Խորհրդային դիվանագետներ Կատեգորիա:Ռուս դիվանագետներ Կատեգորիա:Մոսկվայի պետական համալսարանի իրավաբանական ֆակուլտետի շրջանավարտներ
Ատշա
Ատշա, գյուղ Արևմտյան Հայաստանում, Դիարբեքիրի վիլայեթի Սիլվանի գավառակում։ Գտնվում էր Ֆարկին գյուղաքաղաքից 7 կմ հյուսիս-արևելք։
Պատմություն
Ատշայի հայ բնակիչների մեշ մասը զոհվել է 1915-1918 թվականների կոտորածների ժամանակ, փրկվածները գաղթել են օտար երկրներ։
Բնակչություն
XX դարի սկզբներին ուներ մոտ 30-40 տուն հայ բնակիչ։
Տնտեսություն
Բնակչությունը զբաղվում էր երկրագործությամբ, անասնապահությամբ։
Պատմամշակութային կառույցներ
Գյուղն ուներ 1290 թվականին կառուցված եկեղեցի և նախակրթարան ։
Ծանոթագրություններ
Կատեգորիա:Արևմտյան Հայաստանի գյուղեր
Դանուբյան սառցակալում
Դանուբի սառցակալում, տեղի է ունեցել Չորրորդական ժամանակաշրջանում։ Ուսումնասիրողների կողմից վերագրվում է պլեյստոցենի սկզբին կամ պլիոցենի վերջին (շուրջ 1,5-1,8 մլն տարի առաջ) ։ Ընդգրկված չէ Ալբրեխտ Պենկի՝ Ալպերի չորս սառցե դարաշրջանների ավանդական սխեմայում։ Այն առանձնացվել է գերմանացի երկրաբան Բարտել Էբերլի կողմից 1928 թվականին և կոչվել Դանուբ գետի անվամբ ։ Դանուբի սառցակալումն Ալպերի հնագույն սառցակալումն է, որի ապացույցները գոյություն ունեն Իլլեր-Լեխի տարածաշրջանից դուրս։ Դա տեղի է ունեցել Բիբեր-դանուբյան տաքացումից հետո և Դանուբ-գյունցյան տաքացումից առաջ։
Նկարագրություն
Ինչպես Ալպերի ավելի վաղ սառցակալումները, դժվար է ստույգ բնութագրել Դանուբի սառցակալման տեղը Ալպիական սառցակալումների սխեմայում։ Ըստ Հաբբեի (2007)՝ այն հավանաբար կարելի է հավասարեցնել սառցակալումների հոլանդական սխեմայի Մենապիում կոմպլեքսին (համապատասխանում է Հյուսիսային Գերմանիայում Պինաուական սառցակալմանը)։ Այդ պնդումն ապացուցված չէ, սակայն եթե այն ճիշտ է, ապա Դանուբյան սառցակալումն համապատասխանում է Իզոտոպային ժամանակագրության MIS 26-28 փուլերին, այսինքն՝ տեղի է ունեցել մոտավորապես 950 000-1 000 000 տարի առաջ ։
Դանուբյան սառցակալման ստորին խճային դարատափի մնացորդները կազմված են մեծ մասամբ ուժեղ հողմահարված մանրախճից և գտնվում են հիմնականում Իլլեր-Լեխի տարածաշրջանի բարձր սանդուրներում։
Գրականություն
Կատեգորիա:Անթրոպոգենի ժամանակաշրջան Կատեգորիա:Սառցե դարաշրջան
Ագրիպինա Կրտսեր
Յուլիա Ագրիպինա, հաճախ՝ Ագրիպինա Կրտսեր, նաև՝ Յուլիա Ավգուստա Ագրիպինա, ), Գերմանիկոսի և Ագրիպինա Ավագի դուստրը, Կալիգուլայի քույրը, Կլավդիոս կայսեր վերջին կինը, Ներոնի մայրը։
Կենսագրություն
54 թվականին իր ամուսնու՝ Կլավդիոսի մահից հետո, որին հավանաբար թունավորել է հենց ինքը՝ Ագրիպինան, գահին է նստեցնում առաջին ամուսնությունից ծնված որդուն՝ Ներոնին։ Սակայն նրա ջանքերն անմիջականորեն մասնակցելու պետության կառավարման գործերին, բախվում են նոր կայսրի դիմադրությանը։ Մոր և որդու միջև ծագած հակամարտության հետևանքով նա ի վերջո սպանվում է։
Արտաքին քաղաքականությունը
Նրա կառավարման ժամանակ Հռոմի քաղաքականությունը Մեծ Հայքի հանդեպ մնում էր նույնը, ինչպիսին Կլավդիոսի օրոք էր։ Մեծ Հայքը կառավարվում էր Հռոմից ուղարկվող երկու պաշտոնյաների՝ պրեֆեկտի և ցենտուրիոնի ձեռքով, որոնց թելադրանքով էլ իր քաղաքականությունն էր վարում Մեծ Հայքի թագավորը։ Ըստ Դիոն Կասիոսի հաղորդման, Ագրիպինայի կառվարաման ժամանակ Մեծ Հայքում որպես պրեֆեկտ պաշտոնավարում էր Ռուֆրիուս Պոլիոնը ։
Գրականության մեջ
Գրել է ինքնակենսագրություն (որը մեզ չի հասել), որից օգտվել է Տակիտոսը։ Ագրիպինա Կրտսերը Հենդելի «Ագրիպինա» օպերայի գլխավոր գործող անձն է։
Ծանոթագրություններ
Կատեգորիա:Հռոմի կայսրերի կանայք Կատեգորիա:Հին Հռոմի կանայք
Սեն Բենուա դ'Էբերտո
Սեն Բենուա դ'Էբերտո (Saint-Benoît-d'Hébertot), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 343 մարդ, բնակչության խտությունը` 48.11 մարդ/կմ²։ Բնակավայրը զբաղեցնում է 7.13 կմ² տարածք։
Աշխարհագրություն
Գտնվում է Փարիզ քաղաքից 160 կմ արևմուտք, Կան քաղաքից` 50 կմ արևելք։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 248 աշխատունակ (15-64 տարեկան) բնակիչ, որոնցից ակտիվ էին 190-ը, իսկ ոչ ակտիվները` 58։ Ակտիվության ցուցանիշը կազմում է 76,6 %։ 190 աշխատունակ մարդկանցից աշխատել է 172 անձ (94 տղամարդ և 78 կին)։ Գործազուրկ են եղել 18 անձ (6 տղամարդ և 12 կին)։ 58 անաշխատունակներից 15-ը եղել են աշակերտներ կամ ուսանողներ, 23-ը` թոշակառուներ, իսկ 20-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Ստանցիյա Շույսկայա (գյուղ, Պրիօնեժսկի շրջան)
Ստանցիյա Շույսկայա (станция Шуйская, Vanha-Suoju), գյուղ Ռուսաստանի Կարելիայի հանրապետության Պրիօնեժսկի շրջանի կազմում։
Մատիյասովո
2001 թվականի տվյալներով Մատիյասովո գյուղում բնակվում էր 412 մարդ։ Բնակավայրը զբաղեցնում է 0,656 կմ²։
Ստանցիյա Շույսկայա (գյուղ, Պրիօնեժսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Կարելիայի հանրապետության Պրիօնեժսկի շրջանի բնակավայրեր
Ապոլոն 11
Ապոլոն 11, առաջին տիեզերական թռիչքը, որը 1969 թվականի հուլիսի 20-ին Լուսնի վրա իջեցրեց մարդկանց՝ ամերիկացի տիեզերագնացներ Նեյլ Արմսթրոնգին և Էդվին Օլդրինին։ Արմստրոնգը առաջինը ոտք դրեց Լուսնի մակերևույթի վրա։ Նա մոտ երկու ժամ մնաց Լուսնի վրա, Օլդրինը՝ մի քիչ պակաս։ Միասին հավաքել են 22 կգ լուսնային նյութեր՝ Երկիր բերելու համար։ Արշավախմբի երրորդ անդամ Մայքլ Քոլինզը միայնակ ղեկավարում էր տիեզերանավը, մինչ Արմսթրոնգը և Օլդրինը վերադարձան տիեզերնավ՝ Երկիր վերադառնալու համար։
Նախապատրաստություն
Մինչև 1969 թվականը, երբ մերձերկրային ուղեծիր դուրս եկավ «Ապոլոն-9»-ը, Նեյլ Արմսթրոնգը, Էդվին Օլդրինը և Մայքլ Քոլինզը հերթով սպասում էին լուսնային մոդուլի ծրագրի համար նախատեսված մարզումներին։ Եվ միայն մայիսին, երբ Լուսնի մակերևույթին բարեհաջող իջավ «Ապոլոն-10»-ը, նրանք ստացան նախապատվություն։ Աստղագնացներից յուրաքանչյուրը մարզասարքերի վրա անցկացրեց համարյա 400 ժամ՝ անցնելով բոլոր հնարավոր դրական և բացասական փորձությունների միջով։ Հիմնական և ամենադժվար փորձությունը վարէջքն էր։ Փորձերը ընթանում էին լուսնային մոդուլի երկրային մոդելի վրա, որը ամրակայված էր բարձր կռունկի ճոպանների վրա։
Մեկնարկը և թռիչքը Լուսին
«Ապոլոն-11»-ի թռիչքը տեղի ունեցավ 1969 թվականի հուլիսի 16-ին։ Քենեդու անվան տիեզերական կենտրոնում, ԱՄՆ 36-րդ նախագահ Լինդոն Ջոնսոնի, ինչպես նաև փոխվարչապետ Սպիրո Ագնյուի անմիջական ներկայությամբ ժամը 13:32-ի դրությամբ մեկնարկեց «Ապոլոն-11»-ը։ Թռիչքը ուղիղ եթերով ցուցադրվեց ամբողջ աշխարհում, բացառությամբ ԽՍՀՄ-ի և Չինաստանի, որոնք պարզապես հայտարարեցին մեկնարկի մասին։ Տանող հրթիռի 3 աստիճաններն էլ վերելքի ժամանակ աշխատում էին նախատեսված կարգով։ 11 րոպե անց, հավաքելով 7,79 կմ/ժ արագություն, անցավ երկրաշուրջ շրջանային ուղեծիր՝ 198 կմ բարձրությամբ։ Երբ տիեզերանավը գտնվում էր Խաղաղ օվկիանոսի վրա, միացավ 3-րդ աստիճանը, և «Ապոլոն-11»-ը անցավ 2-րդ տիեզերական արագության (10,84 կմ/ժ), որից հետո նավը մտավ լուսնաշուրջ ուղեծիր։
Թռիչքի երկրորդ օրը
Թռիչքից 25 ժամ անց, «Ապոլոն-11»-ը անցել էր Երկիր-Լուսին հետագծի ուղիղ կեսը՝ 193 256 կմ։ Ընթացքում լինում էին հետագծային շտկումներ։ Անձնակազմը 50 րոպեանոց տեսակապ ունեցավ թռչքի կենտրոնի հետ, որի ընթացքում անձնակազմը տեսավ Երկիրը 239 000 կիլոմետրից։
Թռիչքի չորրորդ օրը և մուտք Լուսնի ուղեծիր
Թռիչքից 75 ժամ հետո «Ապոլոն-11»-ը «թաքնվեց» Լուսնի հակառակ կողմում։ Կապի խզման պահին տիեզերանավը գտնվում էր Լուսնից ընդամենը 572 կմ հեռավորության վրա։ 8 րոպե անց միացավ հիմնական շարժիչը։ Այնտեղից տիեզերագնացները տիեզերքից առաջին անգամ տեսան Երկրի ծագումը Լուսնի սկավառակի ետևից և տվյալներ հաղորդեցին Հյուսթոն (այնտեղ էր գտնվում թռիչքի կառավարման կենտրոնը)։ Այնուհետև կատարեցին հետագծային շտկումներ և շարունակեցին մոտենալ Lուսնի մակարևույթին։
Մարդկանց առաջին վայրէջքը Lուսնի մակերևութին
Առանձնանալով մոդուլից՝ Արմսթրոնգը և Օլդրինը լուսնախցիկով սկսեցին վայրէջքը դեպի մակերևույթ։ Նրանք վայրէջք կատարեցին Հանգստության ծովում։ 460 մ բարձրությունից արդեն Արմսթրոնգը նկատեց, որ «Արծիվ»-ը ավտոմատ կառավարմամբ իջնում է դեպի ներքև։ Մոդուլի կափարիչի բացվելուց հետո Արմսթրոնգը առաջին վայրկյաններից ցանկացավ վերադառնալ լուսնախցիկ։ Սակայն նա հավաքեց ուժերը, զգուշաբար իջավ աստիճաններով և կանգնեց երկու ոտքի վրա։ Հենց այդ պահին Lուսնի վրայից հնչեց երկրային մարդու առաջին բառերը. Այդ պահին ցնծում էր ողջ Հյուսթոնը։ Վայրէջքը լուսնի վրա ևս մեկ քայլ էր ապագայի տիեզերագնացության համար։ Ելնելով անվտանգության նկատառումներից՝ անհրաժեշտ էր ամուր և զգույշ կանգնել ոտքերի վրա, որովհետև Lուսնի շատ փոքր ձգողականության պատճառով քայլելը չափազանց դժվար էր և ընկնելու հավանականությունը՝ մեծ։ 20 րոպե անց Արմսթրոնգին միացավ Օլդրինը։ Նրանք միասին կանգնեցրեցին ԱՄՆ-ի դրոշը։ Տիրում էր ոչ երկրային խուլ լռություն։ Արմսթոնգը և Օլդրինը սկսեցին ուսումնասիրությունները։ Նրանք կատարեցին նկարահանումներ։ Հավաքեցին շուրջ 22 կգ լուսնահող (ռեգոլիթ), տեղակայեցին սեյսմաչափ, անկյունային անդրադարձիչ և այնպիսի սարքեր, որոնց միջոցով ավելի ճշգրիտ կչափվեր Երկիր-Լուսին հեռավորությունը։ Լուսնի վրա մնացին մոտ 2 ժամ։ Այնուհետև վերցնելով լուսնահողը՝ վերադարձան լուսնախցիկ։ Լուսնային ուղեծրում նրանց սպասում էր Քոլինզը։ Հյուսթոնում արդեն տվել էին տիեզերանավի ետդարձի հրահանգը։ Մեկնարկելով լուսնաշուրջ ուղեծրից՝ տիեզերանավը շարժվեց դեպի Երկիր ։
Վերադարձ երկիր
Հուլիսի 24-ին՝ աստղագնացների մեկնարկից հետո, Հյուսթոնում հայտատարվեց, որ վերջին հետագծային շտկումները անհրաժեշտ չեն։ Տիեզերանավը իր նախկին ընթացքով շարժվեց դեպի Երկիր։ Արդեն Երկրի մթնոլորտ մտնելուց հետո ծառայողական մոդուլը անջատվեց աստղագնացների խցիկից։ Երկրի մակերևույթից 122 կմ բարձրության վրա խցիկը մուտք գործեց Երկրի մթնոլորտ 11 կմ/վ արագությամբ։ Խցիկը իջավ ջրի մակերևույթին, հաշվարկային կետից ընդամենը 24 կմ հեռավորության վրա՝ Խաղաղ օվկիանոսում։ Նրանց մոտեցան փրկարարները, որոնք կրում էին պաշտպանիչ դիմակներ, բացեցին խցիկի կափարիչը և դուրս հանեցին աստղագնացներին։ Նրանց տեղավորեցին կարանտինային խցիկ, որտեղ պետք է անցկացնեին 24 ժամ՝ հաշվի առնելով անվտանգության նկատառումները, քանի որ Lուսնի վրա հնարավոր էր՝ լինեին այնպիսի ոչ երկրային մանրէներ, որոնք վտանգավոր կլինեին մարդկային կյանքի համար։ Բայց նման բաներ չհայտնաբերվեցին և աստղագնացները դուրս եկան այնտեղից։
Փառքի շքերթներ ամբողջ աշխարհում
Կարանտինից հետո առաջին օրը՝ օգոստոսի 11-ին, աստղագնացները պաշտոնապես դուրս եկան մարդկանց միջավայր։ ժամանակի մեծ մասը նրանք անցկացրին ընտանիքի անդամների հետ։ Օգոստոսի 12-ին նրանք տվեցին առաջին հարցազրույցը։ Արմսթրոնգը ասաց.
Նրա բառերով՝ դժվարությունը կայանում էր նրանում, որ ժամանակը շատ քիչ էր ողջ ծրագրերն իրականացնելու համար։ Օգոստոսի 13-ին երեք աստղագնացներն էլ իրենց ընտանիքներով ՆԱՍԱ-ի նախագահ Թոմաս Պեյնի ուղեկցությամբ կառավարական ինքնաթիռով շրջեցին ԱՄՆ-ի երեք քաղաքներով՝ Նյու Յորքով, Չիկագոյով և Լոս-Անջելեսով։ Նյու Յորքում աստղագնացներին ողջունեց շուրջ չորս միլիոն մարդ, իսկ Չիկագոյում՝ մոտ երեք ու կես միլիոն մարդ ։ Օգոստոսի 16-ին Հյուսթոնում անցկացվում է պաշտոնական հանդիպում, որին մասնակցում է շուրջ 250 000 քաղաքացի։ Ավարտից անմիջապես հետո քաղաքի կենտրոնական փողոցները լցված էին կոնֆետների թղթերով ։ Նմանատիպ շքերթներ տեղի ունեցան ոչ միայն Ամերիկայում, այլև աշխարհի շատ երկրներում։ Աստղագնացներն արժանացան մեծ փառքի։
Ծանոթագրություններ
Կատեգորիա:Ապոլոն ծրագիր
Լև Լանդաու
Լև Դավիդովիչ Լանդաու (Лев Давидович Ландау,), ծագումով հրեա նշանավոր խորհրդային ֆիզիկոս-տեսաբան, գիտական դպրոցի հիմնադիր, ԽՍՀՄ գիտությունների ակադեմիայի անդամ (1946 թ.-ից), Սոցիալիստական աշխատանքի հերոս (1954), Նոբելյան մրցանակի դափնեկիր (1962)։ Նրա ձեռքբերումները ներառում են գերհոսունության տեսությունը, դիամագնիսականության քվանտային տեսությունը, երկրորդ կարգի փուլային անցումների տեսությունը, գերհաղորդականության Գինզբուրգ-Լանդաուի տեսությունը, խտության մատրիցի գաղափարի ներմուծումը ինչպես նաև որոշ ֆունդամենտալ ձեռքբերումներ քվանտային էլեկտրադինամիկայում։ 1962 թ. նա արժանացել է նոբելյան մրցանակի քվանտային հեղուկների բնագավառում կատարած հիմնարար աշխատանքների՝ հատկապես հեղուկ հելիում II-ի գերհոսունության մաթեմատիկական տեսությունը ստեղծելու համար։
Կրթություն
1916-1920 թթ. Լանդաուն սովորել է Բաքվի գիմնազիայում։ 1920 թ.-ին ընդունվել է Բաքվի տնտեսագիտական տեխնիկումը և երկու տարի անց ավարտել այն։ 1922 թ.-ին ընդունվել է Ադրբեջանի պետական համալսարանի միաժամանակ երկու ֆակուլտետ՝ ֆիզիկամաթեմատիկական և քիմիական։ 1924 թ.-ին տեղափոխվել է Լենինգրադի պետական համալսարանի ֆիզիկամաթեմատիկական ֆակուլտետը։ Հենց այստեղ էլ 1926 թ.-ին հրատարակել է իր առաջին գիտական աշխատանքը՝ «Երկատոմ մոլեկուլների սպեկտրների տեսության վերաբերյալ»։ 1927 թ.-ի հունվարի 20-ին ավարտել է համալսարանը և նույն թվականին ընդունվել Լենինգրադի ֆիզիկա-տեխնիկական ինստիտուտի ասպիրանտուրան։ Այստեղ նա ներգրավվեց Յ. Ի. Ֆրենկելի ղեկավարած տեսաբանների խմբի մեջ։ Լանդաուից բացի խմբի մեջ մտան նաև Վ. Ա. Ֆոկը, Դ. Դ. Իվանենկոն և Մ. Պ. Բրոնշտեյնը։ 1927 թ.-ի ընթացքում «Ճառագայթումով արգելակման պրոբլեմը» աշխատության շրջանակներում ներմուծել է խտության մատրիցի գաղափարը։ Հարկ է նշել, որ 1927 թ.-ին խտության մատրիցի գաղափարը Լանդաուից անկախ մտցրել է նաև Ջոն Նեյմանը(John von Neumann), ով արել է դա ավելի համակարգված, որի պատճառով խտության մատրիցի գաղափարի ներմուծումը հաճախ կապվում է Նեյմանի հետ։ 1928 թ. Մոսկվայում տեղի ունեցավ ֆիզիկոսների 6-րդ համագումարը, որին մասնակցում էին նաև բազմաթիվ լեգենդար ֆիզիկոսներ արտասահմանից։ Այս Համագումարի ընթացքում Լանդաուն ունեցավ երեք ելույթ՝ «Քվանտային վիճակագրության հիմունքները», «Պատճառականության սկզբունքը ժամանակակից ֆիզիկայում» և «Մագնիսական էլեկտրոնը ալիքային մեխանիկայում» թեմաներով, որոնցից վերջինը լրիվ ինքնուրույն աշխատանք էր՝ առանց հեղինակակցի։ Հանրագումարից հետո Լանդաուն, որպես Լենինգրադի ֆիզիկա-տեխնիկական ինստիտուտի լավագույն ասպիրանտներից մեկը, 1929 թ.-ի հոկտեմբերին լուսժողկոմատի ուղեգրով մեկնեց արտասահմանյան գործուղման, որի շրջանակներում եղել է Բեռլինում, Լայպցիգում, Գյոտինգենում, Կոպենհագենում, Քեմբրիջում, Ցյուրիխում և մասնակցել է հայտնի ֆիզիկոսներ Բորնի, Հայզենբերգի, Պաուլիի, Դիրակի և Բորի սեմինարներին։ Գործուղման ընթացքում մեկ անգամ հնարավորություն ունեցավ հանդիպել և զրուցել Ա. Էյնշտեյնի հետ։ Նրանց զրույցի հիմնական թեման էր անորոշությունների առնչությունը։ 1930 թ.-ին, ոգեշնչված Վ. Պաուլիի 1924 թ.-ի հոդվածում հայտնաբերած թերությամբ, Լանդաուն տպագրեց «Մետաղների դիամագնիսականությունը» հոդվածը ։ Այս աշխատանքում նա ցույց տվեց, որ մագնիսական դաշտում էլեկտրոնի շարժումը քվանտանում է, որի հետևանքով էլեկտրոնային գազը ձեռք է բերում դիամագնիսական հատկություններ։ Այսպես ծնվեց «Լանդաուի դիամագնիսականությունը»։ 1930 թ.-ին՝ Քեմբրիջում եղած ժամանակ, Լանդաուն ծանոթացավ իր հայրենակից Պ. Լ. Կապիցայի հետ, ով 1921 թ.-ից աշխատում էր կավենդիշյան լաբորատորիայում` Է. Ռեզերֆորդի մոտ։
Լանդաուի դպրոցը․ Թեորմինիմում
Լանդաուն ստեղծել է տեսաբան ֆիզիկոսների հանճարաշատ դպրոց։ Լանդաուի աշակերտներ էին համարվում այն ֆիզիկոսները, ովքեր Լև Լանդաուին (հետագայում արդեն իր աշակերտներին) կարողացել էին հանձնել 9 տեսական քննություն, այսպես կոչված Լանդաուի տեսական մինիմում։ Սկզբից հանձնվում էր մաթեմատիկան, հետո հանձնվում էր ֆիզիկայի քննությունը՝
Առաջինները ովքեր հանձնել էին Լանդաու տեսական մինիմումը՝
Ծանոթագրություններ
Կատեգորիա:Խորհրդային ֆիզիկոսներ Կատեգորիա:Ռուս ֆիզիկոսներ Կատեգորիա:Ֆիզիկոսներ այբբենական կարգով Կատեգորիա:Ֆիզիկամաթեմատիկական գիտությունների դոկտորներ Կատեգորիա:ԱՄՆ-ի գիտությունների ազգային ակադեմիայի անդամներ Կատեգորիա:Խորհրդային գյուտարարներ Կատեգորիա:Լոնդոնի թագավորական միության արտասահմանյան անդամներ Կատեգորիա:20-րդ դարի ֆիզիկոսներ Կատեգորիա:ԽՍՀՄ ԳԱ իսկական անդամներ Կատեգորիա:Մոսկվայի պետական համալսարանի դասախոսներ Կատեգորիա:Տեսական ֆիզիկոսներ Կատեգորիա:Սանկտ Պետերբուրգի պետական համալսարանի շրջանավարտներ Կատեգորիա:Անձինք նամականիշերի վրա Կատեգորիա:ԱՄՆ-ի գիտությունների ազգային ակադեմիայի արտասահմանյան անդամներ Կատեգորիա:Հրեա նոբելյան մրցանակակիրներ Կատեգորիա:Ավտոճանապարհային վթարներից զոհվածներ Կատեգորիա:20-րդ դարի գիտնականներ Կատեգորիա:Լոնդոնի թագավորական ընկերության անդամներ Կատեգորիա:Խորհրդային մաթեմատիկոսներ
Ամոլ (քաղաք)
Ամոլ, քաղաք Իրանի հյուսիսում՝ Մազանդարան նահանգում։ Հանդիսանում է Շահրեստանի վարչական կենտրոններից մեկը։ Տեղակայված է Էլբրուսի նախալեռներում, 15 կմ Կասպից ծովից այն կողմ՝ Հերազ գետի մոտ։ Բնակչությունը՝ ։ Ամոլի տնտեսության հիմքը ցիտրուսների, երկաթի, ածխի արտադրությունն է։
Պատմություն
864 թվականին Ամոլը դառնում է Ալիդայի թագավորության մայրաքաղաք։
Արտաքին հղումներ
Կատեգորիա:Իրանի քաղաքներ
Google Classroom
Google Classroom, համատեղում է Google Drive–ը առաջադրանքներ ստեղծելու և բաշխելու համար, Google–ի ծառայությունների փաթեթ՝ փաստաթղթեր, շնորհանդեսներ և աղյուսակներ ստեղծելու, Gmail հետ կապի և Google Calendar–ի պլանավորման համար։ Ուսանողները կարող են հրավիրվել դասընթացների՝ օգտագործելով յուրօրինակ կոդ կամ ինքնաբերաբար ներմուծվել դպրոցական տիրույթից։ Դասընթացը ստեղծելիս ստեղծվում է առանձին թղթապանակ համապատասխան կրիչի վրա, որտեղ ուսանողը կարող է իր աշխատանքը գնահատման համար ներկայացնել ուսուցիչին։ Բջջային հավելվածը, որը հասանելի է iOS և Android սարքերի համար, թույլ է տալիս օգտվողներին լուսանկարել և դրանք կցել առաջադրանքներին, փոխանակել այլ ծրագրերից ֆայլեր և մուտք գործել տեղեկատվության դաշտ առցանց։ Ուսուցիչները կարող են հետևել յուրաքանչյուր ուսանողի առաջընթացին, և գնահատելուց հետո կարող են աշխատանքը վերադարձնել մեկնաբանություններով։
Պատմություն
Google Class-ը հայտարարվել է 2014 թվականի մայիսի 6-ին։ Նախադիտումը եղել է Google-ի G Suite for Education ծրագրի անդամների ընտրության համար։ ։ Ծառայության համար գրանցումը բացվել է 2014-ի օգոստոսի 12-ին ։ 2015 թվականին Google-ը հայտարարվում է Classroom API և վեբ կայքերի համօգտագործման հարթակ՝ դպրոցների ղեկավարներին և ծրագրավորողներին թույլ տալով շարունակել համագործակցելլ Google Classroom-ի հետ ։ Նաև 2015-ին Google-ը ինտեգրվում է Google Calendarին առաջադրանքների պլանավորման համար ։ 2017-թվականին Google-ը բացում է Classroom-ը ՝ Google-ի ծառայություններից օգտվողներից յուրաքանչյուրին թույլ տալով միանալ դասընթացներին՝ առանց անհրաժեշտության ունենալով G Suite for Education հաշիվ և այդ տարվա ապրիլից Google-ի ցանկացած օգտատեր կարող էր դասընթացներ ստեղծել և դասավանդել ։
2018-ին Google-ը հայտարարում է Classroom-ի թարմացման մասին՝ ավելացնելով դասընթացի բաժին, բարելավելով գնահատման ինտերֆեյսը, թույլ տալով այլ դասերից առաջադրանքների և նյութերի վերաօգտագործում, ինչպես նաև ուսուցիչների համար գործառույթներ ավելացնելով՝ առարկայական բովանդակություն ատեղծելու համար ։
2019-թվականին Google-ը ներկայացնում է 78 նոր պատկերազարդ թեմաներ և դասընթացների բաժնում թեմաներ և առաջադրանքներ տեղադրելու հնարավորություն ։
Առանձնահատկություններ
Google Classroom-ը համատեղում է Google Drive,  Google Փաստաթղթեր, Աղյուսակներ և Սլայդներ և  Gmail, ՝ կրթական հաստատություններին օգնելու համար դուրս գալ թղթային ուսուցումից ։ Հետագայում ինտեգրվում է Google Calendar–ը օգնելու ժամանակացույցի առաջադրանքներին ։ Ուսանողները կարող են դասընթացների հրավիրվել հաստատության տվյալների՝ եզակի ծածկագրի միջոցով, որն այնուհետև կարող է ավելացվել ուսանողի ինտերֆեյսում կամ ինքնաբերաբար ներմուծվել դպրոցի տիրույթից ։ Google Classroom-ով ստեղծված յուրաքանչյուր դասընթացում ստեղծվում է առանձին համապատասխան թղթապանակ օգտվողի Google Drive-ում, որտեղ ուսանողը կարող է ներկայացնել այն աշխատանքը, որը դասախոսի կողմից գնահատվում է ։
Նշանակություն
Հանձնարարությունները պահվում և գնահատվում են Google-ի հավելվածներում, որոնք հնարավորություն են տալիս համագործակցել ուսուցչին և ուսանողին կամ ուսանողին ուսանողի հետ։ Ուսանողի Google Drive-ում առկա փաստաթղթերը ուսուցչի հետ կիսելու փոխարեն, ֆայլերը տեղակայվում են ուսանողի Drive-ում, այնուհետև ներկայացվում են գնահատման։ Ուսուցիչները կարող են ընտրել այնպիսի ֆայլ, որն այնուհետև կարող է օգտագործվել որպես ձևանմուշ, որպեսզի յուրաքանչյուր ուսանող կարողանա խմբագրել իր օրինակը, այնուհետև այն վերադարձնել դասարանին, այլ ոչ թե թույլ տալ բոլոր ուսանողներին դիտել, պատճենել կամ խմբագրել նույն փաստաթուղթը։
Գնահատում
Google Classroom-ն առաջարկում է տարբեր գնահատման սխեմաներ։ Ուսուցիչները կարող են ֆայլեր կցել առաջադրանքին, որը ուսանողները կարող են դիտել, խմբագրել կամ ստանալ հատուկ օրինակ։ Ուսանողները կարող են ֆայլեր ստեղծել, այնուհետև դրանք կցել առաջադրանքին, եթե ուսուցիչը չի ստեղծել ֆայլի պատճեն։ Ուսուցիչները հնարավորություն ունեն հետևելու յուրաքանչյուր ուսանողի առաջադրանքին, որտեղ նրանք կարող են մեկնաբանություններ թողնել։ Հանձնարարված առաջադրանքները ուսուցիչը կարող է գնահատել և վերադարձնել մեկնաբանություններով՝ ուսանողին թույլ տալով վերափոխել առաջադրանքը և այն հետ ուղարկել ուսուցիչին։ Դասակարգվելուց հետո առաջադրանքները կարող են խմբագրվել միայն ուսուցչի կողմից, քանի դեռ ուսուցիչը չի վերադարձրել դրանք։
Հաղորդակցություն
Ուսուցիչը կարող է հայտարարություն թողնել ժապավենի վրա, որը կարող են մեկնաբանել աշակերտները՝ ապահովելով երկկողմանի կապ աշակերտների և ուսուցիչների միջև ։ Աշակերտները նույնպես կարող են հաղորդագրություն թողնել դասընթացի ժապավենի վրա, բայց նրանք չեն կարող ունենալ բարձր առաջնայնություն, ինչպիսին ուսուցչի հաղորդագրությունն է, և դրանք կարող են չափավորվել։ Google-ի արտադրանքներից ստացված մեդիայի շատ տեսակներ, ինչպիսիք են YouTub-ի տեսանյութերը և Google Drive ֆայլերը, կարող են կցվել բովանդակության հաղորդագրություններին։ Gmail-ը նաև էլփոստի տարբերակ է տրամադրում ուսուցիչներին՝ Google Classroom ինտերֆեյսում մեկ կամ մի քանի ուսանողների նամակներ ուղարկելու համար։
Բար Պալի
Բար Պալի (ծննդյամբ՝ Վարվարա Ալեքսանդրովնա Պալեյ), (Bar Paly, ), իսրայելցի և ամերիկացի մոդել և դերասանուհի, ծնվել է ԽՍՀՄ-ում, հրեական ընտանիքում .։
Կենսագրություն
Վարվարա Պալեյը ծնվել է 1985 թվականի ապրիլի 29-ին Նիժնի Տագիլում։ 7 տարեկանում նա ծնողների հետ տեղափոխվել է Իսրայել՝ Թել Ավիվ։ 17 տարեկանում նա սկսել է իր մոդելային կարիերան։ Նկարահանվել է «Maxim», «Sports Illustrated» ամսագրերի համար, «Sports Illustrated» ։ 2014 թվականին նա զբաղեցրել է 66-րդ տեղը Maxim ամսագրի Hot 100 ցուցակում ։
Հեռուստատեսությունում իր նորամուտը նշել է 2003 թվականին։ «Pain & Gain», «Օդային մարշալ», «Ձեռք մեկ միլիոն դոլարով» ֆիլմերում նկարահանվելուց հետո հայտնիություն է ստացել  ։
2011 թվականին նա հնչյունավորել է «L.A. Noire» համակարգչային խաղը ։
2015 թվականից նա նկարահանվել է «Ծովային ոստիկանություն․ Լոս Անջելես» հեռուստասերիալում ։
Անձնական կյանք
2007-ից 2018 թվականներին նա ամուսնացել է կանադացի ռեժիսոր Յան Քեսների հետ։ 2016 թվականի օգոստոսի 14-ին նա դարձել է ԱՄՆ քաղաքացի ։
Արտաքին հղումներ
Կատեգորիա:Ամերիկացի դերասանուհիներ Կատեգորիա:Մոդելներ այբբենական կարգով Կատեգորիա:Իսրայելացի մոդելներ Կատեգորիա:Ամերիկացի մոդելներ Կատեգորիա:Դերասանուհիներ այբբենական կարգով
Էթալ
Էթալ  (Ettal), կոմունա Գերմանիայի Բավարիա երկրամասում։
Ենթարկվում է Վերին Բավարիա վարչական շրջանին։ Գտնվում է Գարմիշ Պարտենկիրխեն շրջանի կազմում։ Բնակչությունը կազմում է 784 մարդ (ըստ 2010 թվականի դեկտեմբերի 31-ի) ։ Տարածքը կազմում է 14,75 կմ²։ Պաշտոնական կոդ՝ 09 1 80 115։
Ադրիանա Լեկուվրոր (օպերա)
Ադրիանա Լեկուվրոր (Adriana Lecouvreur), իտալացի երգահան Ֆրանչեսկո Չիլեայի օպերա չորս գործողությամբ։ Իտալերեն լիբրետտոն Արտուրո Կոլաւտիի ըստ Էժեն Սկրիբի համանուն պիեսի։ Առաջնախաղը կայացել է 1902 թ. նոյեմբերի 6-ին Միլանի «Տեատրո Լիրիկո» թատրոնում։ Գլխավոր դերերում հանդես են եկել Անջելիկա Պանդոլֆին, Էնրիկո Կարուզոն և Ջուզեպպե դի Լուկան։ Օպերան դասվում է «վերիզմ» ժանրում գրված ստեղծագործությունների թվին։ Համարվում է Չիլեայի լավագույն ստեղծագործությունը և ներկայումս էլ հաճախ բեմադրվում է։ Գլխավոր դերերգը հաջողությամբ կատարել են Մարիա Կանիլյան, Ռենատա Տեբալդին, Մագդա Օլիվիերոն և այլ հայտնի օպերային երգչուհիներ։
Աղբյուրներ
Կատեգորիա:Չիլեայի օպերաներ Կատեգորիա:1902 բեմադրվածներ Կատեգորիա:Իտալերեն օպերաներ
Պաևեռե
Պաևեռե (Paevere), գյուղ Էստոնիայի Սաարեմաա նահանգի Կեռլա շրջանում։
2011 թվականի տվյալներով գյուղում բնակվում էր 47 մարդ։
Արտաքին հղումներ
Կատեգորիա:Էստոնիայի Սաարեմաա նահանգի Կեռլա շրջանի բնակավայրեր Կատեգորիա:Էստոնիայի գյուղեր
(6628) Դոնդելիա
(6628) Դոնդելիա (Dondelia), աստերոիդ աստերոիդների հիմնական գոտում։ Հայտնաբերվել է 1981 թվականի նոյեմբերի 24-ին Էդվարդ Բոուելի կողմից Անդերսոն Մեսայում ։
Միջին հեռավորությունը Արեգակից կազմում է 2,902714 ա. մ., առավելագույնը մոտենում է 2,6852 ա. մ. հեռավորության վրա և հեռանում 3,1202 ա. մ. ։ Արեգակի շուրջ մեկ ամբողջական պտույտ է կատարում 1806,36 երկրային օրվա ընթացքում, իր ուղեծրով շարժվելով միջինում 0,199296 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,93° անկյուն։
Արտաքին հղումներ
Կատեգորիա:1981 թվականին հայտնաբերված աստղագիտական մարմիններ Կատեգորիա:Էդվարդ Բոուելի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Վերա Նեչաևա
Վերա Ստեպանովնա Նեչաևա (Ве́ра Степа́новна Неча́ева, ), խորհրդային գրականագետ, Ֆեոդոր Դոստոևսկու, Վիսարիոն Բելինսկու, Պյոտր Վյազեմսկու ստեղծագործությունների գծով մասնագետ, գրականության պատմաբան, տեքստաբան։ Բանասիրական գիտությունների դոկտոր, ԽՍՀՄ գրողների միության անդամ, Մոսկվայում Ֆեոդոր Դոստոևսկու տուն թանգարանի նախաձեռնողը, ստեղծողը և առաջին տնօրենը։
Կենսագրություն
Վերա Նեչաևան ծնվել է 1895 թվականի փետրվարի 2-ին (հունվարի 21-ին) Մոսկվայում։ Ոսկե մեդալով ավարտել է Վալիցկու գիմնազիան, Մոսկվայի կանանց բարձրագույն դասընթացները` գերազանցությամբ (պատմա-բանասիրական ֆակուլտետը, պրոֆեսոր Ալեքսեյ Գրուզինսկու ղեկավարությամբ)։ Ուսումը զուգակցել է Վալիցկու մանկական ուսումնարանում աշխատանքի հետ, 1914 թվականին աշխատել է որպես գթության քույր հոսպիտալում։ 1917 թվականին նախապատրաստել է գրադարանի և դպրոցի կազմակերպումը Վեշնյակի ավանում, 1918 թվականի աշնանը, երբ դպրոցը բացվել է, նշանակվել է ուսուցիչ։ 1920 թվականից անցել է գիտական աշխատանքի, 1920-1922 թվականներին աշխատել է Կենտրոնական արխիվում։ 1924-1929 թվականներին ավարտել է Հասարակական գիտությունների գիտա-հետազոտական ինստիտուտների Ռուսական ասսոցիացիայի լեզվի և գրականության ինստիտուտի ասպիրանտուրան` ակադեմիկոս Պավել Սակուլինի ղեկավարությամբ։
1949-1967 թվականներին հրատարակվել է Նեչաևայի մենագրությունը Վ. Գ. Բելինսկու մասին 4 հատորով, որի առաջին հատորի համար` «Վ. Գ. Բելինսկու կյանքի և գրական գործունեության սկիզբը 1811-1830», 1950 թվականին նրան շնորհվել է Վ. Գ. Բելինսկու անվան մրցանակ ։ 1950-ականներին նա դասավանդել է Մոսկվայի պետական համալսարանում «Ռուսական գրականության տեքստաբանություն» դասընթացը (Նեչաևայի արխիվներում պահպանվել են «Մոսկվայի պետական համալսարանի ուսանողներին կարդացած դասախոսությունների կոնսպեկտները» և քննության տոմսերը)։
Նեչաևայի գործունեության հիմնական ուղղություններից մեկը Ֆեոդոր Դոստոևսկու ստեղծագործությունների ուսումնասիրությունն էր։ Դոստոևսկու ժառանգության մի զգալի մասը Ռուսաստանի պետական գրադարանի ձեռագրերի բաժնում Նեչաևայի կողմից հայտնաբերած և հանրային օգտագործման հանձնված ձեռագրերն են։ Նա հրատարակել է նաև մի շարք գրքեր Ֆեոդոր Դոստոևսկու մասին, որոնք  նվիրված են գրողի վաղ շրջանի ստեղծագործություններին, «Վրեմյա» և «Էպոխա» ամսագրերին։
Նա մահացել է Մոսկվայում 1979 թվականի ապրիլի 11-ին։ 1982 թվականին Նեչաևայի արխիվը նրա որդու՝ դաշնակահար Դմիտրի Բլագոյի կողմից տեղափոխվեց Վլադիմիր Լենինի անվան գրադարան և այժմ գտնվում է ՌՊԳ-ի ձեռագրերի բաժնում։ Արխիվում գտնվող փաստաթղթերի թվում է Ֆեոդոր Դոստոևսկու թոռան նամակագրությունը Անդրեյ Ֆեդորովիչ Դոստոևսկու հետ, որի հետ Նեչաևան երկարամյա բարեկամական կապեր է ունեցել։
Գրքեր
Նեչաևայի չորս հատորանոց մենագրությունը Բելինսկու մասին (առաջին հատորն արժանացել է Բելինսկու ակադեմիական մրցանակի)։
Ստեղծագործություններ Դոստոևսկու մասին
Արտաքին հղումներ
Կատեգորիա:Խորհրդային գրականագետներ Կատեգորիա:Ռուս գրականագետներ Կատեգորիա:ԽՍՀՄ գրողների միության անդամներ Կատեգորիա:Բանասիրական գիտությունների դոկտորներ Կատեգորիա:Ռուս գիտնականներ
Պիկ ժամ 2
«Պիկ ժամ 2» (Rush Hour 2), ռեժիսոր Բրեթ Ռետների ֆիլմերից, որի գլխավոր դերերը մարմնավորում են Ջեքի Չանը, Քրիս Թաքերը, Ջոն Լոունը, Չժան Ցզիին, Ռոզելին Սանչեզը, Ալան Կինգը, Հարիս Յուլինը, Քենետ Ցանը, Լիզա ԼոՑիցերոն, Մեյ Մելանկոնը։
Պատմությունն անմիջապես սկսվում է առաջին ֆիլմի ավարտման դրվագից։ Առաջին ֆիլմում Լին և Կարտերը Հոնկոնգ են գալիս առևանգված չինական հարստությունների հետքերով և ընկնում են մի խճճված պատմության մեջ։ Նրանք ստիպված առանց դադարի Հոնկոնգից թռչել Լոս Անջելես, այնուհետև Լաս Վեգաս և ընկնում են հետաքրքիր, ծիծաղելի և վտանգավոր արկածների մեջ։ Ոստիկանները ստիպված են գործի դնել իրենց բոլոր հնարքները, որպեսզի կարողանան բռնել աշխարհի ամենավտանգավոր հանցագործներից մեկին։
Արտաքին հղումներ
Կատեգորիա:2001 ֆիլմեր Կատեգորիա:Բրեթ Ռետների ֆիլմեր Կատեգորիա:Ամերիկյան թրիլեր ֆիլմեր Կատեգորիա:Ամերիկյան կինոկատակերգություններ Կատեգորիա:Ամերիկյան մարտաֆիլմեր Կատեգորիա:Ամերիկյան քրեական ֆիլմեր Կատեգորիա:Անգլերեն ֆիլմեր Կատեգորիա:Բադի մուվի Կատեգորիա:Ամերիկյան ֆիլմեր Կատեգորիա:Ֆիլմեր, որոնց գործողությունները տեղի են ունենում Լոս Անջելեսում Կատեգորիա:Ամերիկյան սիքվել ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Նյու Լայն Սինեմայի ֆիլմեր Կատեգորիա:Spyglass Entertainment ֆիլմեր
Դրագունովի դիպուկահար հրացան
Դրագունովի 7,62 մմ տրամաչափի դիպուկահար հրացան (ԴԴՀ, Ինդեքս ԳՐԱՈւ – 6B1), (7,62-мм снайперская винтовка Драгунова), ինքնալիցքավորվող դիպուկահար հրացան, որը մշակվել է 1957-1963 թվականներին մի խումբ կոնստրուկտորների կողմից, Եվգենի Դրագունովի գլխավորությամբ։
Պատմություն
1960-ական թվականների կեսերին ԴԴՀ հրացանի արտադրության տեխնիկական գործընթացում փոփոխություններ են մտցվել՝ զինագործներ Ի. Ա. Սամոյլովը և Վ. Նիկիտինը մշակել են փողի արտադրության նոր տեխնոլոգիա ։
Ռազմամթերք և սարքավորումներ
Դրագունովի դիպուկահար հրացանից կրակելու համար կիրառվում են 7,62×54 մմ R տրամաչափի փամփուշտներ սովորական, լուսածրող և զրահահար-հրկիզող գնդակներով, ինչպես նաև դիպուկահար փամփուշտներ (7Н1, 7Н14), կարող է կրակել նաև JHP և JSP էքսպանսիվ փամփուշտներով։ ԴԴՀ-ից կրակը վարում են մենահատ կրակոցներով։ Փամփուշտակալի տարողունակությունը 10 փամփուշտ է։ Փողաբերանի մասում ամրացվում է բոցամարիչ հինգ երկայնական անցքերով, որը քողարկում է կրակոցը գիշերային ռազմագործողությունների ժամանակ և պաշտպանում է փողը աղտոտումից։ Հրացանը համալրվում է ԴՕՆ-1 օպտիկական նշանոցով, հնարավորություն կա տեղադրելու գիշերային նշանոց   ։
Շահագործման սկզբունք
Կրակի ժամանակ վառոդային գազերի մի մասը, որոնք դուրս են մղում փամփուշտի գնդակը, շարժվում են փողի խողովակի միջոցով գազային խուց և ճնշում են գործադրում գազային մխոցի դիմային պատին շարժելով մխոցը, փակաղակային ձողիկը և փակաղակը ետնամասային դիրք։